Exif on lyhenne sanoista Exchangeable image file format. Se on kuvadatan ja siihen liittyvän metadatan tallennustapa, jota voidaan käyttää mm. JPEG- ja TIFF-kuvatiedostoissa.
Exifin avulla kuvatiedostoon voidaan itse kuvan lisäksi tallentaa mm. päivämäärän ja ajan jolloin kuva on otettu, kuvauslaitteen nimen ja mallin, kuvan ottamisen hetkellä käytössä olleet asetukset, kuten suljinaika ja ISO-arvo.
Monet kuvankäsittelyohjelmat ja kuvankatseluohjelmat osaavat näyttää nämä metatiedot, joista on apua mm. kuvien lajittelussa ja etsimisessä.